Hiillos-tyynynpäällisten kudonnassa on käytetty kimaltavaa lurex-lankaa, joka tuo kankaaseen hienovaraista hehkua – kuin hiillos, joka kytee vielä yön pimeydessä. Hiillos-sarjan valkoinen jacquard tyynynpäällinen on mitoiltaan 45x45 cm, joten siihen sopii Pentikin 48x48 cm kokoinen sisätyyny, joka saa tyynyn näyttämään muhkealta. Tyynynpäällisen materiaali on 36 % akryyliä, 33 % polyesteriä, 26 % kierrätyspuuvillaa ja 5 % lurexia. Kestää konepesun varovaisella ohjelmalla 30 asteessa. HiillosKekäleestä kankaalle. Joskus design syntyy löylyjen lämmössä. Suunnittelija Minna Niskakangas sai inspiraationsa Hiillos-kuosiin saunan kiukaanpesässä hehkuvista hiilloksista ja mustista kekäleistä. Kuosin matka kankaalle sai alkunsa kivilitografiatyöpajassa, jossa suunnittelijamme vierailivat. Kuosissa näkyvät pehmeät kuviot maalattiin pullasudilla kalkkikiveen, josta ammattivedostajat loivat painolaatat. Syntyneet vedokset skannattiin ja pelkistettiin moderniksi, tekstiiliin sopivaksi kuosiksi.